                             ROMÂNIA                                                                       ANEXĂ          

                   JUDEŢUL TULCEA                                             la  PHCL al comunei C.A.ROSETTI
CONSILIUL LOCAL AL COMUNEI C.A.ROSETTI                    nr. 9 din 31 mai 2023
UAT  JUDEŢUL TULCEA                                                          UAT  COMUNA C.A.ROSETTI
Nr. _________________                                                                Nr. _____________________
ACORD CADRU DE PARTENERIAT 
privind delegarea dreptului în vederea depunerii pentru finanţare, implementare şi monitorizare a proiectului „Achiziționarea de microbuze electrice pentru transportul elevilor din județul Tulcea” în cadrul Planului Național de Redresare și Reziliență, Componenta C15: Educație
Art. 1.  PĂRŢILE

Între:

UNITATEA ADMINISTRATIV-TERITORIALĂ  JUDEȚUL TULCEA prin CONSILIUL JUDEȚEAN TULCEA, cu sediul în municipiul Tulcea, Str. Păcii nr. 20, județul Tulcea, reprezentat legal prin  Horia TEODORESCU, Președinte, având calitatea de Lider de Parteneriat, denumit ȋn continuare “Solicitant”

şi

UNITATEA ADMINISTRATIV-TERITORIALĂ COMUNA C.A.ROSETTI, JUDEŢUL TULCEA prin CONSILIUL LOCAL AL COMUNEI C.A.ROSETTI, cu sediul în Comuna C.A.ROSETTI, loc. C.A.ROSETTI,  strada  PĂCII , nr. 14,  judeţul Tulcea,  reprezentată legal prin Antonel POCORA, Primar al Comunei C.A.ROSETTI, pe de altă parte, în calitate de Membru de Parteneriat,

au convenit încheierea prezentului acord cadru de parteneriat în vederea depunerii, respectiv implementării şi monitorizării Proiectului „Achiziționarea de microbuze electrice pentru transportul elevilor din județul Tulcea” în cadrul Planului Național de Redresare și Reziliență, Componenta C15: Educație, cu respectarea prevederilor Ghidului solicitantului aferent apelului de proiecte cu titlul Microbuze electrice pentru elevi;

Art. 2.  Scopul și Obiectul Acordului

1. Prezentul Acord de Parteneriat defineşte drepturile şi obligaţiile Părţilor şi stabileşte termenii şi condiţiile colaborării acestora în vederea delegării depunerii, implementării și monitorizării Proiectului „Achiziționarea de microbuze electrice pentru transportul elevilor din județul Tulcea”, denumit în continuare „Proiect”.

2. Prin prezentul Acord, (Membru de Parteneriat) UAT COMUNA C.A.ROSETTI, JUDEŢUL TULCEA deleagă Liderului de Parteneriat, realizarea documentației aferente Proiectului prevăzut la alin. (1), precum și încărcarea Dosarului de finanțare aferent acestuia, în conformitate cu Ghidul solicitantului pentru „Microbuze electrice pentru elevi”, aprobat prin Ordinul ministrului educaţiei nr. 4269/2023, din cadrul Planului Național de Redresare și Reziliență, Pilonul VI. Politici pentru noua generație Componenta C15: Educație.

3. Obiectivul Acordului de Parteneriat este de a oferi cadrul juridic între UAT COMUNA C.A.ROSETTI, JUDEŢUL TULCEA și UAT Județul Tulcea în vederea depunerii, implementării şi monitorizării proiectului „Achiziționarea de microbuze electrice pentru transportul elevilor din județul Tulcea”.
Art. 3.  Intrarea ȋn vigoare şi durata

1. Perioada de valabilitate a acordului începe la data semnării prezentului Acord și încetează la data la care Contractul de Finanțare aferent proiectului își încetează valabilitatea (inclusiv perioada de sustenabilitate). Prelungirea perioadei de valabilitate a contractului de finanțare conduce automat la extinderea Perioadei de valabilitate a prezentului acord.
2. Prin excepție de la prevederile alin. (1), în situația în care Dosarul de finanțare aferent Proiectului nu este aprobat pentru finanțare conform Planului Național de Redresare și Reziliență al României, prezentul Acord încetează de drept la data la care acesta este respins.

Art. 4. DREPTURILE ȘI OBLIGAȚIILE PĂRȚILOR

1. Părțile vor adopta toate măsurile necesare, în conformitate cu prevederile legale în vigoare, în vederea asigurării Obiectului prezentului Acord, precum și în vederea îndeplinirii obligațiilor acestora. 

2. În vederea îndeplinirii Obiectului prezentului Acord, Părțile vor acționa în conformitate cu  legislația națională și europeană aplicabilă. 

3. Părțile își vor îndeplini obligațiile care le revin potrivit prezentului Acord cu eficiență, transparență și rigurozitate. Acestea se vor informa reciproc cu privire la orice aspect relevant în ceea ce privește cooperarea Părților, în vederea implementării activităților care urmează a fi desfășurate. Acestea vor acționa cu bună-credință, în toate activitățile necesare depunerii, implementării și monitorizării Proiectului, în interesul realizării acestuia cu succes conform Planului Național de Redresare și Reziliență al României.

4. În scopul realizării obiectului Acordului, părțile au rolurile și responsabilitățile descrise în tabelul de mai jos:

	Organizația
	Roluri şi responsabilităţi

	UAT – JUDEȚUL TULCEA, prin Consiliul Județean Tulcea, în calitate de Solicitant – Lider de parteneriat 
	1. Depunere si evaluare proiect

1.1. Elaborare documentație proiect:

· Elaborare cerere de finanțare și a anexelor aferente, pe baza documentației transmise de partener.

1.2. Elaborare răspuns solicitare clarificări:

· Elaborare răspuns solicitare clarificări, pe baza documentației transmise de partener (dacă e cazul).

2. Semnare contract de finanțare

3. Implementare proiect

3.1 Realizarea activităţilor prevăzute în proiect precum şi întocmirea oricăror documente necesare implementării şi monitorizării acestuia.

3.2 Transferarea dreptului de proprietate asupra bunurilor achiziţionate (microbuze electrice) cu titlul gratuit în conformitate cu prevederile legale în vigoare, inclusiv garanţia acestora. 

	UAT COMUNA C.A.ROSETTI,
JUDEŢUL TULCEA
în calitate de Membru parteneriat
	1. Delegare depunere, implementare şi monitorizare proiect către liderul de parteneriat, UAT – Județul Tulcea, prin Consiliul Județean Tulcea.

2. Punerea la dispoziția solicitantului/liderului de parteneriat, a tuturor informațiilor şi documentelor necesare pentru elaborarea cererii de finanțare precum şi a oricăror documente și informații necesare depunerii, implementării şi monitorizării proiectului.

3. Sumele reprezentând cheltuieli neeligibile care asigură implementarea proiectului, așa cum vor rezulta din documentațiile tehnico-economice/contractul de furnizare, solicitate în etapa de implementare, se vor asigura din bugetul propriu al UAT COMUNA C.A.ROSETTI, JUDEŢUL TULCEA, cu respectarea regulilor pentru evitarea dublei finanțări.
4. Asigurarea utilizării de către unitatea/unitățile de învățământ a microbuzului electric/microbuzelor electrice în condiții de siguranță, pentru evitarea degradării înainte de data expirării duratei normale de funcţionare.

5. Transmite în mod operativ Liderului de Parteneriat situaţiile, analizele, inventarierile şi orice alte documente, indiferent de denumirea pe care o poartă, care sunt necesare să fie ataşate la cererea de finanţare sau sunt solicitate în completare oricând pe perioada de valabilitate a contractului de finanţare.

6. Ia măsuri ca unităţile de învăţământ din administrare, în calitate de beneficiari finali ai proiectului să folosească bunurile achiziţionate exclusiv în conformitate cu obiectul proiectului, în cadrul activităţilor şcolare cu elevii, respectiv pentru transportul elevilor către și dinspre școală și alte activități didactice.

7. După ce bunul/bunurile este/sunt preluat/preluate de la UAT Judeţul Tulcea, se obligă să îl/le utilizeze/ exploateze în condiţiile de siguranță și de utilizare conform specificaţiilor furnizorului atât în perioada de implementare, cât şi în perioada de sustenabilitate, pentru păstrarea în bune condiții și evitarea sustragerii/ degradării acestora înainte de data expirării duratei normate de utilizare.

8. Să permită accesul pentru efectuarea controlului asupra bunului/bunurilor.

9. Să nu modifice bunul/bunurile, în parte ori în integralitatea lui/lor.

10. Va suporta riscul pentru deteriorarea (în tot sau în parte) a bunului, dacă nu dovedeşte că deteriorarea s-a produs fortuit, din cauză de forţă majoră sau că deteriorarea/pierderea este consecinţa folosirii potrivit destinaţiei, dar fără culpă din partea sa.

11. Se obligă să acorde dreptul de acces la bunul/bunurile achiziţionat/achiziţionate în cadrul proiectului, să asigure disponibilitatea informaţiilor şi documentelor referitoare la proiect cu ocazia misiunilor de control desfăşurate de structuri cu competenţe în controlul şi recuperarea debitelor aferente fondurilor europene şi/sau fondurilor publice naţionale aferente acestora, după caz, pe perioada de  implementare şi monitorizare a proiectului.

12. Se obligă să respecte următoarele condiţii:

· capacitatea de conectare la rețeaua de curent electric a școlii/a UAT-ului, în localitatea pentru care se cere microbuz electric, în cazul în care în localitatea respectivă nu există deja o stație de încărcare funcțională; 

· asigurarea, pe o durată de minimum 4 ani, a resursei umane (șofer), costurile de reparații și întreținere a microbuzelor, costurile de alimentare, costuri privind asigurarea obligatorie de răspundere civilă auto, asigurarea care acoperă riscul de avarii și furt  și alte costuri necesare utilizării în condiții de legalitate a mijloacelor de transport.
13. Se obligă ca pe toată perioada de implementare a proiectului, cât și în perioada de durabilitate, să  aducă la cunoștință solicitantului eligibil și Ministerului Educației orice modificări care intervin în situația sa și care contravin prevederilor din declarațiile anexate la cererea de finanțare.


5.  Părțile au dreptul să solicite furnizarea oricăror informații și documente legate de Proiect, inclusiv în scopul îndeplinirii propriilor obligații. 

Art. 5 - LEGEA APLICABILĂ

1. Prezentului Acord i se va aplică și va fi interpretat în conformitate cu legea română.

2. Pe durata prezentului Acord de parteneriat, părțile vor avea dreptul să convină în scris asupra modificării anumitor clauze, prin act adiţional. Orice modificare a prezentului acord va fi valabilă numai atunci când este convenită de toate părţile.

Art. 6 - DISPOZIȚII FINALE

1. Toate posibilele dispute rezultate din prezentul acord sau în legătură cu el, pe care părțile nu le pot soluționa pe cale amiabilă, vor fi soluționate de instanțele competente.

2. Situațiile de forță majoră exonerează părțile de răspundere în ceea ce privește îndeplinirea obligațiilor ce le revin.

3. Partea care invocă forța majoră este obligată să notifice celeilalte părți, în termen de 5 zile, producerea evenimentului și să ia măsurile posibile în vederea limitării consecințelor lui.

4. Dreptul de proprietate asupra bunului/bunurilor achiziţionat/achiziţionate va fi transferat către Partener, iar acesta se obligă să îl transfere fiecărei unităţi de învăţământ care este beneficiar final al bunurilor finanţate prin prezentul Proiect.

5. Orice modificare a prezentului Acord de parteneriat se va realiza prin act adiţional.

Părțile au convenit să încheie astăzi……………………., prezentul Acord cadru de parteneriat, în limba română, în două exemplare originale, câte unul pentru fiecare parte. 

	U.A.T. Judeţul TULCEA,

PREŞEDINTELE CONSILIULUI   JUDEŢEAN TULCEA

                    Horia TEODORESCU
	U.A.T. COMUNA C.A.ROSETTI, 

           JUDEŢUL TULCEA
                     PRIMAR

              Antonel POCORA 

